Πολύ καλά κάνεις και δίνεις τέτοιο όραμα στα παιδιά σου. Ένας λόγος παραπάνω που οι τελευταίες εξελίξεις στην ταλαίπωρη Ελλάδα των «ελλαδιτών» ενέχουν νέους κινδύνους για μια τέτοια προοπτική και ωθούν προς έναν μίζερο και φοβικό απομονωτισμό που εκτρέπεται ακόμη και σε παρανοϊκές προτάσεις του τύπου «να φύγουμε από την ευρωζώνη». Το σύνθετο και πολυσχιδές πρόταγμα για μια ενωμένη και (όπως τονίζεις) ΝΕΑ ΕΥΡΩΠΗ είναι μια διαδικασία από μόνη της άξια να την υπηρετεί κανείς με υπομονή, επιμονή και συστηματικότητα. Μας «λείπουν» δυστυχώς και τα τρία στοιχεία. Αλλά μας λείπει κι ένα άλλο: αυτό το διπλό συνεκτικό στοιχείο της έννοιας «έθνος» που ανέδειξε ο Renar και τείνουμε να το λησμονούμε, ότι το έθνος συνέχεται και από τα ΚΟΙΝΑ βιώματα των ατόμων που το απαρτίζουν αλλά ΚΑΙ ΑΠΟ ΤΗ ΔΥΝΑΤΟΤΗΤΑ αυτά τα άτομα να ΞΕΧΝΟΥΝ ΚΙΟΛΑΣ το παρελθόν τους ή τουλάχιστον κάποια από τα «τερατουργήματα» που διέπραξαν οι εκάστοτε «πρόγονοι»... Γι αυτό και όλη η συζήτηση περί συνέχειας ή όχι, όσο παραγωγική και χρήσιμη κι αν είναι έχει ως προς το δια ταύτα και τα όριά της – και το κυριότερο: δίνει πάντα την ευκαιρία να «ξαναζωντανεύουν» στοιχιωμένα patterns.